આધાર કાર્ડ બનાવવા માટે ઘણા બધા સેન્ટરો સરકારે ખોલ્યાં છે. પણ, બધા સેન્ટરોમાં પાંચ વર્ષથી નાના બાળકોના આધાર કાર્ડ બનાવી આપવામાં આવતા નથી. કેટલાક ચોક્કસ સેન્ટરો જ પાંચ વર્ષથી નાના બાળકોના આધાર કાર્ડ બનાવી આવે છે. તેમાં પણ એક દિવસમાં લગભગ 30-35 લોકોનો જ નંબર લેવામાં આવે છે. વહેલી સવારથી લાઈનમાં ઊભા રહેવું પડે અને પછી સેન્ટર ખૂલે ત્યારે ટોકન આપવામાં આવે. 30-35 લોકોને ટોકન આપે અને બાકીનાને ઘરે જવાનું કહેવામાં આવે. આમ, બે-ત્રણ દિવસ ધક્કા ખાઓ ત્યારે તમારો નંબર લાગે. બાળકોને લઈને લાઈનમાં ઊભા રહેવાનું અને ધક્કા ખાઈને પાછા આવવું પડે છે. એટલે જ ઘણા લોકો બાળકોનું આધાર કાર્ડ કઢાવવાનું જ ટાળે છે. ત્યારે, આધાર ઓથોરિટીના આ નિર્ણયથી લોકોને ઘણી રાહત થશે. વળી, સ્કૂલો પણ એડમિશન ન આપવા માટે આધાર કાર્ડનું બહાનું આગળ નહીં ધરી શકે.